PASTOR JA AEDNIK
Hei, vaatad TV7 oma aiandussarja PASTOR JA AEDNIK
Mina olen Marko Huhtala ja olen pastor ja aednik.
Saatesarjas annan praktilisi näpunäiteid aiandusest,
rõdust ja nii edasi.
Räägin ka sellest, mida taimed õpetavad meile piiblist ja vaimuelust.
Teises osas vaatleme marjade ja puuviljade kasvatamist rõdul.
Me oleme sellisel avatud rõdul. Seda pole klaasitud.
Enamik rõdusid on Soomes siiski tänapäeval klaasitud.
Kui sul on klaasitud rõdu, siis võid alustada kevadet varakult,
juba märtsis on klaasitud rõdul sobivad tingimused kevade alguseks.
Klaasitud rõdu annab tublisti kaitset, mis võimaldab kasvatada
ka õrnemaid ja külmakartlikke taimi.
Kui on võimalik hoiustada taimed pottides talveks kuskile ruumi,
kus on mõned soojakraadid, siis taimevalik laieneb märgatavalt.
Kuid marju ja puuvilju võib kasvatada ka rõdul.
Suurtes pottides võib kasvatada õunapuid mõned aastad.
Tänapäeval on saadaval kääbustüvega õunapuid.
See tähendab, et need õunapuud hakkavad kiiresti saaki andma.
Kui on võimalik ja rõdu- konstruktsioonid kannatavad
suurt kasvupinda, siis võib rõdul suurtes pottides kasvatada
isegi õunapuid.
Muidugi võib tuua ka viinapuid, kuigi nad on külmakartlikud,
aga nad võib viia talveks kuhugi ruumi, millest eelpool rääkisin.
Kuid maasikaid, sõstraid, paljusid erinevaid taimi võib kasvatada
rõdul ja nii saame esimesele kevadtordile enda maasikad
ja võimalik, et sügisel isegi õunu oma rõdult.
Rõdu saamine saaki andvaks nõuab seda, et meil on võimalus kasutada
küllaldaselt kasvupinda.
Ise olen suviti vahest isegi mitu nädalat kodust eemal
ja naabrilt nõuab suurt pingutust kasta väikseid potte
või väikest kasvupinda rõdul.
Mida suuremaid taimi me kasvatame, seda suuremat kasvupinda me vajame.
Muidugi peame olema kindlad, et rõdukonstruktsioonid
peavad vastu ja seda peaks ühistust üle kontrollima ennem,
kui hakkame kasvatama taimi suuremal kasvupinnal.
Mul on siin rõdul sellised suuremad 30-40 liitrised savipotid.
Neis võib kasvatada väga laias valikus taimi
ja nendes püsib niiskus mitmeid päevi ühe kastmisega.
Ja siis pole ka puhkuse veetmisega suuremaid muresid.
See on selline suur savipott ja minu meelest
on need kõige kaunimad neist, mida rõdule võiks tuua.
Kuid võib kasutada ka betooni või plastikut.
Plastik on palju kergem ja teda on lihtsam hooldada.
Kasutan ka väiksemaid savipotte,
millede pinda oleks justkui töödeldud happega.
Tegelikult aga unustasin selle poti talveks lumehange.
Talve jooksul on ta lubjastunud ja saanud sellise väljanägemise.
Kuid paljusid erinevaid potte võib rõdul kasutada.
Peamine on, et taimel ja tema juurel oleks piisavalt kasvuruumi.
30-40 liitri suuruses savipotis
võib kasvatada väikest puud mõned aastad.
Viinapuu võib sellises potis edukalt kasvada isegi 5-6 aastat
ja nii edasi.
PASTOR JA AEDNIK
Nüüd on potis muld valmis. Ma pole päris ääreni seda täitnud,
sest on hea, kui jääb kastmise jaoks ruumi.
Selles potis on mul kavatsus kasvatada marju
ja mul on siin punase sõstra tüvivorm.
See on veel veidi kevadine, pungad on alles puhkemas.
Näha on, et esimesed õied on tulekul.
Sel suvel on oodata siit rõdult marjasaaki.
Aga istutame selle sõstra siia.
Võtame ta ettevaatlikult istutuspotist välja
ja vaatame, kas on uusi valgeid ja peeni juuri tulemas.
Sel juhul on tegemist täiesti terve juurestikuga.
Nii, paneme ta sinna.
Täpselt, nagu väljaski kasvatades, tihendame mulla hästi ümberringi.
Muidugi rõdul me kastame ja muld vajub tihedamaks
ning seda on lihtne lisada, seega liiga täpne ei pea praegu olema.
Mul on veel plaan, et punase sõstra alla istutan muid taimi.
Sellepärast mul ongi punase sõstra tüvivorm.
Tihti on nendel tüvivormidel kaasas tugipuud.
Need on seotud tüve külge
ja oleks hea kontrollida, ega need sidemed liiga pingul ei ole.
Sidemed ei tohiks soonida tüve sisse.
Kui on liiga pingul, siis peaks nad eemaldama
Siin rõdul pole väga tuuline, seega usun, et saab ka ilma hakkama.
Veel istutan ma siia potti maasikaid.
Sellest potist tuleb siia rõdule tõeline puuvilja- ja marjaaed.
Mul on siin selline maasikasort, nagu "Suvetar".
Minu jaoks esimene kohtumine.
aga proovime ära, millised maasikad siit tulevad.
See on täiesti tüüpiline maasika- taim, nagu neid tänapäeval müüakse.
Siingi on näha terved uued ja valged juured.
Neid valmis taimi on muidugi väga lihtne istutada
Maasikate puhul on tähtis,et me ei istutaks neid liiga sügavale
ja samas ei tohiks neid jätta ka ülespoole kasvupinnast.
Peab istutama samale tasapinnale, nagu nad istutuspotis olid.
Maasikad ma istutan siia poti põhjale.
Sõstra tüvivormist tulevad sõstrad ja maasikad on mul siin all.
Võib kasutada ka kuumaasikat, seda saab kasvatada otse seemnest.
Kuumaasikas annab saaki külmadeni. Võib kasvatada erinevaid sorte.
Kuigi praegu võib paista pott üsna tühjana, ei mahu siia rohkem,
kui kolm maasikataime. Kui nad kasvavad, saab pott päris täis.
Teisalt on maasikas täitsa kena välimusega,
sest temast tulevad võsud ja õied ja punased marjad.
Ka vaataja seisukohast on ta täitsa kena välimusega rõdul.
Nii meil ongi saaki andev pott rõdul.
Ehk saame omad maasikad ja sõstrad.
Kuid läheme aianduskeskusesse vaatama,
milliseid muid marju rõdule võiks istutada.
PASTOR JA AEDNIK.
Ka aianduskeskusest võime leida erinevaid suuri potte,
mis sobiksid rõdule.
Mulle jäid silma sellised poolikud tünnid.
Suuremas tünnis on mahtu päris mitukümmend liitrit.
Sel moel saame üsna efektse istutuspinna rõdule.
Plussideks on kerge kaal ja ümbertõstmise lihtsus.
Samuti ei tule rõdule palju lisakoormust.
Sellises tünnis õnnestub paljude erinevate taimede kasvatamine.
Ja näeb ka hea välja, eksole?
Leidub ka üsnagi erikujulisi savipotte.
Siin on üks kreeka amfora tüüpi potipõhi.
Leidub kõrgeid ja madalaid ja nendega saab muuta rõdu ilmekamaks.
Leidsin siit huvitavaid marjataimi rõdu jaoks.
Selle kevade megatrend on kodumaised marjataimed.
Mul on siin käes mesimurakas, mis kasvab Soomes väga kitsal alal.
Ja on üks maailma ihaldusväärsematest aroomidest.
Suurepärasemat marja maailmas polegi, kui mesimurakas.
Ja nüüd on saadaval 2 liitrises potis taimena.
Selle võib istutada rõdule natuke suuremasse potti.
Õige pea puhkevad siin helepunased õied
ja sügisel on siin juba punaseid aroomikaid mesimurakaid.
Mesimurakas
Üks soomlaste lemmikmarjadest on rabamurakas (põldmari).
Sedagi saab nüüd käepäraselt osta taimena.
Murakas on risttolmlev ja siin on isaseid ja emaseid taimi.
See kindlustab saagi saamise.
Sedasi võib luua rõdule oma väikese raba.
Rabamurakas
Leidsin siit veel jõhvika.
Mis on veel parem, kui jõhvika-karamellikaste.
Nüüd võime saada jõhvikaid amplites rõdule.
Võib istutada ka suuremasse potti hiljem.
Kui võimalik, võib viia kasvama lillepeenrasse, samuti ka murakad.
Kõik need kolm taime tahavad happelist mulda.
Nende kasvumullana peaks kasutama aianduskeskustestki saada olevat
rodomulda või okaspuumulda, mis on juba looduslikult happeline.
Muidugi võib sellist mulda või turvast tuua otse raba äärest,
kui see on võimalik.
Muidugi on selleks vajalik maaomaniku luba.
Ampelmaasikas "Pink Panda"
PASTOR JA AEDNIK
Täna on meie rõdust tehtud puuvilju ja marju tootev rõdu.
Ootan juba innuga, millal esimesed marjad valmivad
ja saaks teha esimese maasikatordi oma rõdu marjadest.
Piibel õpetab meile, et puud tuntakse tema viljast.
Iga kristlase tähtsaim ülesanne on kanda vilja.
Sageli keskendume kõigele muule, kui vilja kandmisele.
Ja sellele, et elu ülesanne on kanda vilja.
Püha Vaim teeb meis tööd just selle nimel,
et me oleksime need kristlased, kelle vili oleks nähtav.
Keda tuntakse ära viljast.
Püha Vaim sünnitab meid uuesti ja kutsub ühendusse Jeesusega.
Teeb meist kristlased.
Püha Vaim pühitseb, teeb meis tööd.
Ja Püha Vaimu kolmas töö on teha meist vilja kandvad kristlased.
Meid on kutsutud tegema tööd Jumala kuningriigis.
Oled sa pastor või aednik, sind on kutsutud just õigele kohale,
oma kohale. Kandma seda vilja, mis sulle on määratud.
Punane sõstar kannab punaseid sõstraid ja maasikas maasikaid.
Omad viljad mõlemad, kuid mõlemad on head ja tähtsad marjad.
Kristlastega on nõndasamuti. Igaüks peab leidma oma koha,
kus võiks elus õnnelik olla, leida selle, mis Jumal on meile määranud.
Kandma vilja, kandma õiget vilja.
Me ei pea kandma paljusid vilju ja me ei pea proovima kanda kõiki,
vaid just seda, mis Jumal on sulle määranud.
Soome keelest tõlkis Kuno Kivikink.